Un grup de taxistes d’Arenys demanarà per instància a l’Ajuntament una nova parada | Ràdio Arenys 91.2FM
Política Mobilitat Dijous 9 de novembre del 2017
Un grup de taxistes d’Arenys demanarà per instància a l’Ajuntament una nova parada
Alguns taxistes consideren que la parada de l'estació és 'indigne'
Creuen que el més pràctic seria una parada al centre de la riera o bé, davant del nou Hotel Vila d’Arenys. A través de les xarxes socials han fet una campanya per demanar l’opinió de la gent del poble sobre el canvi de localització.
En total hi ha vuit llicències a Arenys, on una part estan a favor d’aquest canvi. Actualment hi ha dues parades, una a prop del Calisay i l’altra, davant l’estació de RENFE. Cap de les dues són còmodes, segons ens explica Andrés Martínez, taxista d’Arenys, ja que no hi ha una bona senyalització i es troben, segons critiquen, en unes males condicions.
Per una millor accessibilitat creuen que el centre de la riera seria el millor lloc per tenir una parada. A més, demanen bones senyalitzacions i un número de telèfon comú on la gent pugui trucar per demanar informació. Tampoc entenen perquè la parada es va traslladar a l’estació eliminant així, la que hi havia davant l’ajuntament. Martínez confessa que molts clients li comenten que la situació és vergonyosa i poc pràctica. Per aquest motiu, han fet ús de les xarxes socials per obtenir el suport del poble.
Davant la resposta obtinguda per part de la gent d’Arenys, faran una nova instància sol·licitant aquesta nova parada al centre del poble.
Dissabte 3 de febrer del 2018